Fil-Belt Valletta insibu, il-Knisja tal-Monasteru ta' Santa Katarina li nsibuha fin-naħa t'isfel ta' Triq ir- Repubblika l-Belt Valletta mibnija skont id-disinn ta' Romano Carapecchia bejn l-1714 u l-1766. Minn barra u minn ġewwa, il-knisja fiha arkitettura fil-ġebla Maltija tabilħaqq perfetta u mirquma bi skultura dettaljata. F'dan il-monasteru nsibu jgħixu s-Sorijiet klawstrali ta' Santa Katerina. Il-monasteru tas-Sorijiet Agostinjani tal-Klawsura ta' Santa Katarina Verġni u Martri jaf il-bidu tiegħu mil-legat li kienu ħallew il-Markiżi Giovanni u Katarina Vasco-Oliviero fil-5 't'Ottubru 1580. Il- Markiż Giovanni Vasco Oliviero kien mill-Portugall u l-Markiża Katarina twieldet Malta, iżda minn ġenituri ta' oriġini minn Rodi u kienu ġew Malta fis- 26 ta' Ottubru tal-1550 ma' xi nies oħra li kienu ġew mal-kavallieri. Il-Markiża Katarina kienet ġejja mill- familja nobbli tal-Konti Oliviero. Din il-koppja nobbli kellhom tifel wieħed, Giovanni, li fl-1576 marad bil- pesta. Ommu, Katarina, devota kbira tal-qaddisa li ġġib isimha, għamlet wegħda li jekk binha jfiq minn din il- marda terribbli, hija tagħti d-dar tagħha tal-Belt, Casa Vanilla, lill-Knisja. Wara xi żmien Giovanni fieq. Ħu Katarina, Monsinjur Mikiel Oliviero, li kien kappillan fil-Lingwa Ġermaniża, Prokuratur tal-ħlas tat-Teżor tal-Ordni u Viċi-Prijur ta' San Ġwann, fakkar lil oħtu fil-wegħda li kienet għamlet biex tagħti darha lill-Knisja, u hija hekk għamlet fl-1580 fil-legat ta' żewġha. Monsinjur Mikiel Oliviero miet fl-1613 ta' 62 sena. Insibu r-ritratt tiegħu fl-Università l-antika tal-Belt Valletta. Il-komunità bdiet fis-sena 1575 fil-Belt Valletta ix-xebbiet twajba, fuq il-parir ta' Patri Ġizwita bdew ta' Santa Katarina Kitba ta' Tonv Terribile jieħdu ħsieb tat-tfajliet bejn 7 snin sa 12-il sena biex jeħilsuhom mill-perikli tad-dinja. Dawn kienu joqogħdu f'dar li kienet tmiss mal-Knisja Konventwali ta' San Ġwann, kienu jissejjħu Orfanelle della misericordia, iżda wara l-mewt tas-sinjur li kien poġġiehom fiha, l-werrieta keċċewhom. Dan ħabat fl-istess żmien meta l-Markiżi Oliviero offrew Casa Vanilla lill-Knisja, għalhekk dawn ix-xbejbiet ingħataw permess li jkomplu l-ħidma siewja tagħhom fil-palazz. Kienet tassew għotja providenzjali li malajr bdiet tħalli l-frott. Għalkemm illum il-ġurnata s-sorijiet jitqiesu bħala Agostinjani u mhux aktar bħala sorijiet ta' Santa Katarina, xorta waħda d-devozzjoni tagħhom lejn din il-qaddisa kbira għadha qawwija u ħajja. Xhieda ta' dan huwa l-fatt li l-monasteru żamm l-isem oriġinali tiegħu bħala Monasteru Santa Katarina V.M., kif ukoll il-festa sabiħa li ssir ta' kull sena bl-għasar u bil- quddiesa solenni li fiha l-kappella tkun kollha armata bid-damask prezzjuż tal-palma, paramenti qodma u artistiċi, u fided qodma u ta' valur artistiku fost dawn jispikka l-ventaltar li fil-parti tan-nofs tidher Santa Katarina.